En o periodo román d'Hispania cambia a organización politica d'o territorio y a estructura social d'a población d'una traza irreversible. Os habitants nativos prenen a cultura, constumbres y luenga d'os conquiridors romans, (que vienen acompanyatos d'un cierto numero de población itala), en un proceso conoixito como romanización y que tien como consequencia que a mayor part d'os habitants d'a peninsula dende ixe inte sigan pueblos latins pa cutio.